《摸鱼儿 过期思稼轩之居，漕留饮于秋水观，赋一词谢之》
宋代·章谦亨

想先生、跨鹤归去。依然上界官府。胸中丘壑经营巧，留下午桥府墅。

堪爱处。山对起、飞来万马平坡驻。带湖鸥鹭。犹不忍寒盟，时寻门外，一片芰荷浦。

秋水观，环绕滔滔瀑布。参天林木奇古。云烟只在阑干角，生出晚来微雨。

东道主。爱宾客、梅花烂漫开樽俎。满怀尘土。扫荡已无馀，□□时上，玉峤翠瀛语。

作者简介：章谦亨（生卒年不详）字牧叔，，吴兴（今浙江湖州）人。绍定间，为铅山令，为政宽平，人称生佛，家置像而祀，勒石章岩，以志不忘。历官京西路提举常平茶盐。嘉熙二年（1238），除直秘阁，为浙东提刑，兼知衢州。《全宋词》辑其词九首。